Í herferðinni var hægt að styrkja útgáfu bókarinnar með því að velja kaup á svokölluðu „ Góðgerðarsetti “ en fyrir hvert slíkt sett sem keypt var skuldbatt Tulipop sig til að gefa einu barni skólatösku og skólavörur í samstarfi við flóttamannaverkefni Rauða krossins á Íslandi . Í dag afhenti Tulipop 25 „ skólasett “ til Rauða krossins og innifalið í hverju setti var skólataska , pennaveski , brúsi og nestisbox . Skólasettin munu fara í hendur 25 barna sem hefja skólagöngu hér á Íslandi í vor . Berglind Rós Karlsdóttir hjá Rauða krossinum ( t.h. ) og Helga Árnadóttir hjá Tulipop ( t.v ) . Nánar um flóttamannaverkefniRauða krossins Leiðsögumenn flóttafólks eru sjálfboðaliðar sem kynnast og aðstoða nýkomna einstaklinga eða fjölskyldu sem hlotið hafa alþjóðlega vernd á Íslandi . Allir sem fengið hafa alþjóðlega vernd á Íslandi er boðið að taka þátt í þessu verkefni . Leiðsögumenn verða vinir þeirra nýkomnu , svara spurningum um lífið á Íslandi , æfa íslensku eða ensku , tala um íslenska menningu og / eða aðstoða við praktísk úrlausnarefni eins og atvinnuleit , skólaumsóknir og þýðingar bréfa sem berast á íslensku . Markmið verkefnisins er sameiginleg aðlögun . Sjálfboðaliðarnir styðja fólks til sjálfstæðis í nýju landi með því að aðstoða þau við að nýta hæfileika sína og þau tækifæri sem eru fyrir hendi til að farnast vel á Íslandi . Þátttakendur eignast nýja vini , styrkja félagsnet sitt , öðlast nýja innsýn inn í íslenskt kerfi og læra um menningu , tungumál og hefðir hvers annars . / / TRENDNET